Toys R Us in finansiële verknorsingToys R Us (Foto: AP Photo/Alan Diaz, File) Toys R Us, die bekende speelgoedhandelaar, het aangekondig dat hy vir bankrotskapbeskerming aansoek gedoen het, terwyl normale bedrywighede van dié groep voortduur. Die maatskappy, gebaseer in Wayne, New Jersey, het Maandag aangekondig hy is vrywillig besig om aansoek te doen in ŉ Amerikaanse bankrotskaphof en dat sy Kanadese filiaal dieselfde sal doen in daardie land. Toys R Us het gesê die proses sal die maatskappy help om sy agterstallige skuld te herstruktureer en langtermyngroei te organiseer. Die maatskappy het aangedui dat sy afsonderlike bedrywighede buite Amerika en Kanada, insluitend meer as 250 gelisensieerde winkels en ŉ gesamentlike vennootskap in Asië, word nie by die aansoek ingesluit nie. Die maatskappy se skulde beloop nagenoeg $5 miljard (R66,5 miljard). Toys R Us het aangedui hy is onder druk weens talle klante wat eerder hul speelgoed aanlyn aanskaf. Die maatskappy het 1 600 winkels oor die wêreld heen waarvan 53 takke in Suid-Afrika gebaseer is. Die takke bly oop en werk steeds met vervaardigers saam om speelgoed en speletjies te verkoop.